Georg Rosef

Georg Selmer Rosef (født 26. novemberFanger med etternavn som slutter på R , Stiftelsen Arkivet 1916, død 8. oktober 2006Nekrolog av Knut Peder Langfeldt i Aftenposten mandag 6. november 2006.) var en norsk kommunist og medlem av Norges Kommunistiske Parti, mangeårig sekretær i Sambandet Norge-Folkedemokratiene (SNF), og overlevende fra nazismens konsentrasjonsleirer.

 NN-fange 
Han ble arrestert som NN-fange 8. september 1942 etter å ha vært involvert i motstandsarbeid på Sørlandet. Han var fange på Grini før han ble deportert til Tyskland og var blant annet i konsentrasjonsleirene Sachsenhausen, Natzweiler, Stutthof og Dachau. Under fangetransport rømte han i mars 1945 og klarte å nå de sovjetiske styrkene. Han vendte hjem til Norge sommeren 1945.Tidsvitner: Georg Rosef Han har fungert som tidsvitne for Hvite busser til Auschwitz.

 Sekretær i SNF 
Rosefs arbeid for SNF startet da han tok over stillingen som formann i DDR-komiteen i SNF etter Leif Eriksen i 1956. Året etter ble dette vervet overtatt av Sigurd Mortensen som beholdt det til sin død i 1975. Rosef ble i mars 1958 valgt til ny organisasjonsekretær etter Thorleif Dyrlund og han hadde denne stillingen inntil en reorganisering fant sted på tidlig 1980-tall. Da han innledet sitt arbeid for DDR-komiteen i 1956 var han stud.jur og hadde tidligere vært sekretær i Kommunistisk Studentlag.Sven G. Holtsmark: Avmaktens diplomati. DDR i Norge 1949-1973, Akademisk publisering, Den norske historiske forening, Oslo, 1999, side 53-56

Han var i kraft av sin stilling i Sambandet Norge-Folkedemokratiene i en årrekke en av DDR-regimets viktigste kontakter i Norge. Han hadde også tilknytning til Stasi.Sven G. Holtsmark: Avmaktens diplomati. DDR i Norge 1949-1973, Akademisk publisering, Den norske historiske forening, Oslo, 1999, side 30
Hans aktivitet førte til at han ble overvåket av Politiets sikkerhetstjeneste.

 Referanser 

 Litteratur 
 Sven G. Holtsmark: Avmaktens diplomati. DDR i Norge 1949-1973, Akademisk publisering, Den norske historiske forening, Oslo, 1999, ISBN 82-91222-00-2, ISBN 9788291222004 Omtale av boken

 Eksterne lenker 
 Nettside med opplisting av fanger

Kategori:Norges Kommunistiske Parti
Kategori:Norske motstandsfolk under andre verdenskrig
Kategori:Fanger i tyske konsentrasjonsleirer
Kategori:Fanger i Sachsenhausen
Kategori:Fanger i Natzweiler
Kategori:Fanger i Stutthof
Kategori:Fanger i Dachau
Kategori:Personer tilknyttet Stasi